**INFORMÁCIA**

**pre občanov s trvalým pobytom v Nitrianskom kraji,**

**k podaniu „Vyhlásenia o odopretí výkonu mimoriadnej služby“ (ďalej len „vyhlásenie“) v zmysle zákona č. 569/2005 Z. z. o alternatívnej službe v čase vojny a vojnového stavu v znení neskorších predpisov (ďalej len „zákon o AS“)**

**Vyhlásenie sa podáva:**

* v mesiaci **január -** § 4 zákona o AS,
* **iba** na príslušný okresný úrad v sídle kraja podľa miesta trvalého pobytu – § 4 zákona o AS – adresa:

**Okresný úrad Nitra**

**odbor obrany štátu**

**Štefánikova tr. 69**

**949 01 Nitra**

* s **osvedčeným podpisom** (matrikou, okresným úradom, notárom a pod.) - § 4 zákona o AS,
* so **všetkými náležitosťami** - § 4 zákona o AS:
* meno, priezvisko,
* dátum a miesto narodenia,
* rodné číslo,
* adresu trvalého a prechodného pobytu,
* povolanie (myslí sa zamestnanie),
* dôvod odopretia výkonu mimoriadnej služby – sú len dva:
* **svedomie** alebo **náboženské vyznanie** (nie je potrebné rozpisovať),
* **celý rok 2024** občania ročník narodenia **2005**  **-** § 4 zákona o AS**,**
* vyhlásenie sa **nepodáva opakovane** každý rok – § 30 ods. i) zákona č. 71/1967 Zb. o správnom konaní v znení neskorších predpisov (správny poriadok).

**Vyhlásenie nepodávajú:**

* občania, ktorí **vykonali civilnú službu** – zanikla im branná povinnosť podľa § 16 ods. 5 zákona o AS,
* občania, ktorí boli **uznaní za ŤZP** – zanikla im branná povinnosť podľa § 7 zákona č. 570/2005 Z.z. o brannej povinnosti a o zmene a doplnení niektorých zákonov v znení neskorších predpisov (ďalej len „ zákon o BP“),
* občania, ktorí boli **uznaní za neschopných výkonu vojenskej služby** (majú „modrú knižku“) – zanikla im branná povinnosť podľa § 7 zákona o  BP,
* občania, ktorí vykonali povinnú základnú službu **v hodnosti** **vojak** a **do 1.1.2016 dovŕšili vek 45 rokov** (ročník narodenia 1970 a starší) – zanikla im branná povinnosť podľa vtedy platného § 7 zákona o BP,
* občania ročníka narodenia **2006 a mladší** – nevznikla im ešte branná povinnosť podľa § 5 zákona o BP,
* občania, ktorí **dovŕšili vek 55 rokov a viac** **(ročník narodenia 1968 a starší)** – zanikla im branná povinnosť podľa § 7 zákona o BP,
* **ženy** (okrem tých, ktoré dobrovoľne prevzali brannú povinnosť) – nevznikla im branná povinnosť podľa § 5 zákona o BP,
* **štátni občania iných štátov** ako Slovenská republika – nevznikla im branná povinnosť podľa § 5 zákona o BP,
* občania, ktorí **už v minulosti podali vyhlásenie a majú rozhodnutie o zaradení** do dokumentácie evidovaných občanov povinných vykonať alternatívnu službu v čase vojny a vojnového stavu.